Elina Taalasmaa

Perhe

Elina Taalasmaa on Ulla Taalasmaan ja Martti Viljasen tytär. Elina pitää kuitenkin kasvatti-isäänsä Seppo Taalasmaata oikeana isänään. Elina on Kari Taalasmaan pikkusisko. Hän on myös Oonan, veljensä Karin ja Laura Kivirannan tyttären täti. Elinalla on Tuomo Tervajoen kanssa yksi lapsi, poika nimeltään Onni ”Tale” Taalasmaa. Elinalla on myös yksi lapsenlapsi Ilja Taalasmaa, jonka Tale on adoptoinut. Elina on myös isotäti Oonan ja hänen puolisonsa Miro Holmin lapselle, jota ei ole sarjassa nähty, koska pariskunta asuu Ranskassa.

Rakkauselämä

Elina on ollut romanttisissa suhteissa muun muassa Aleksi Salinin, Daniel Ojalan, Esko Heikkilän, Jasu Taavitsaisen ja Markus Ekholmin kanssa. Markuksen kanssa he päätyivät alttarille asti, mutta pahasti huumausaineisiin riippuvainen Markus kuoli lentokoneessa sairauskohtaukseen. He olivat lähdössä häämatkalle Italiaan. 
Elinalla oli sopimus Ossi Puolakan kanssa siitä, että tämä siittäisi Elinalle lapsen ja saisi siitä hyvitykseksi paikan Snow Teamin toimitusjohtajana eikä joutuisi olemaan vastuussa lapsesta. Ossi paljastui kyvyttömäksi siittämään jälkeläisiä ja yritti salata asian Elinalta. Ossin ja Elinan välit tulehtuivat pitkäksi aikaa totuuden paljastuttua Elinalle.
Yhden yön suhde naimisissa olevan Tuomon kanssa saattoi Elinan raskaaksi, joka muutti Tampereelle, missä synnytti poikavauvan, jolle antoi nimeksi Onni Taalasmaa. Syksyllä 2007 Elina alkoi seurustella Ossin kanssa, mutta Ossi ei ollut valmis elämään perhe-elämää, joten he erosivat. Sittemmin Elina alkoi seurustella lapsensa isän Tuomon kanssa, vaikka suhdetta hankaloittikin aluksi esimerkiksi Tuomon ex-vaimo, mustasukkainen Salla Laitela. Myöhemmin Tuomo kosi Elinaa ja vastaus kosintaan oli myöntävä. Kihlautunut kaksikko muutti Tampereelle yhdessä Onni-vauvansa kanssa vuonna 2008. Vuonna 2011 Onni kuitenkin muutti isoisänsä Sepon ja tämän vaimon Helenan luokse Pihlajakadulle, kun hänen vanhempansa muuttivat Göteborgiin.

Työelämä

Elina on koulutukseltaan kokki. Aikoinaan hänen suurin haaveensa oli perustaa oma ravintola. Pian valmistumisensa jälkeen, ollessaan vähän päälle parikymppinen, hän pääsi töihin Markus Ekholmin ja Aki Nikkisen omistamaan Barbaariin. Lopulta Elina osti osan ravintolan osuudesta Markukselta. Vasta Akin myytyä hänelle oman osuutensa markalla, pääsi hän kunnolla johtamaan paikkaa. 
Tällä välin oli Markus avannut yökerho Geelin. Uuden yökerhon perustaminen tuotti suurta stressiä miehelle, joka alkoi käyttää huumausaineita. Huumekoukussa oleva Markus kosi Elinaa, joka vastasi epäröinnin jälkeen myöntävästi. Häitä tanssittiin, mutta sairauskohtauksen saanut Markus kuoli lentokoneeseen häämatkan alussa. Murtunut Elina peri Geelin, mutta huomasi yllätyksekseen Camilla Mustavaaran omistavan osan yökerhosta. Geelin alettua tuottaa tappiota ja jouduttua remonttiin luopui Elina paikasta.
Barbaari puolestaan myytiin Ken Ojalalle, ravintolan entiselle tarjoilijalle, joka vaihtoi paikan nimeksi Kentauri. Ken puolestaan myi ravintolan eteenpäin, joka siirtyi Irma Halosen ja Jenni Vainion omistukseen. Jenni osti Irman ulos kahvilasta ja myöhemmin Jenni myi Irman osuuden Isabella Holmille.
Perittyään isoäitinsä Selma Viljasen päätti Elina sijoittaa rahat ja osti Snow Team-nimisen yrityksen. Myöhemmin Elina myi Snow Teamin ja muutti Tampereelle.

Isyyskysymys

Monien vuosien jälkeen paljastui, että Elinan oikea isä ei ollutkaan Seppo Taalasmaa, vaan Ullan nuoruudenrakkaus ja kihlattu Martti Viljanen. Martti oli jo kuollut Elinan saadessa asian selville. Hänen onnistui kuitenkin saada yhteys isänsä äitiin Selma Viljaseen. Tämä oli hyvin sairas ja kuolikin pian kohtaamisen jälkeen jättäen Elinalle varsin suuren perinnön. Ennen paljastusta Elina oli seurustellut hetken aikaa Martti Viljasen pojan Juhan kanssa. Tämän paljastuttua hänen velipuolekseen suhde katkesi.